Одоакр
Одоакр (болжол менен 431–15. 3. 493, Равенна) – Италиянын 476–493-жылдардагы королу. Скир аттуу германиялык уруудан чыккан. Батыш Рим империясында жалданма германиялык отряддардын бирин жетектеген. 476-ж. 23-августта Батыш Римдин акыркы императору Ромул Августулду тактан түшүрүп, өзүн Италия королу деп жарыялаган (бул окуя менен Батыш Рим империясынын кулашын байланыштырышат). 488-ж. Түндүк Италияга басып кирген остготтор Одоакр королдугун каратып алып, Одоакрды 493-ж. остготтордун уруу башчысы Теодорих өлтүргөн. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7